Diari Oficial de la Generalitat Valenciana


Sumari del DOGV 9847, del 13-05-2024 (2024/4154)

RESOLUCIÓ de 7 de maig de 2024, de la Direcció General de Centres Docents, per la qual es resol la convocatòria per a autoritzar el Programa de Coordinació Horària dirigit a l'alumnat que cursa simultàniament els ensenyaments professionals de Música o Dansa i Educació Secundària per al curs acadèmic 2024-2025.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9847

Data del DOGV
:   13-05-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/4154


Data del document
:   07-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 7 de maig de 2024, de la Direcció General de Centres Docents, per la qual es resol la convocatòria per a autoritzar el Programa de Coordinació Horària dirigit a l'alumnat que cursa simultàniament els ensenyaments professionals de Música o Dansa i Educació Secundària per al curs acadèmic 2024-2025. [2024/4154]  
Amb la finalitat de compatibilitzar l'horari de l'alumnat que simultanieja els ensenyaments de règim general i els ensenyaments de règim especial de Música i/o Dansa, en el marc del que disposa l'Orde 5/2017, de 6 de febrer, de la Conselleria d'Educació, Investigació, Cultura i Esport (DOGV 7981, 16.02.2017) que regula este programa, s'ha publicat la Resolució de 2 de febrer de 2024, de la Direcció General de Centres Docents, per la qual es convoca el Programa de coordinació horària dirigit a l'alumnat que cursa simultàniament els ensenyaments professionals de Música i/o Dansa i Educació Secundària per al curs acadèmic 2024-2025 (DOGV 9785, 09.02.2024).  
Els centres de règim general i règim especial que es detallen en els annexos d'esta resolució han sol·licitat desenvolupar el Programa de coordinació horària per al curs 2024-2025. Estudiades les propostes i justificacions per a afavorir la participació de l'alumnat en el mencionat programa i revisats els projectes dels centres per la comissió de valoració del Programa de coordinació horària, convocada segons el que disposa l'article 6 de l'Orde 5/2017, de 6 de febrer, una vegada finalitzat el termini d'al·legacions a la publicació del llistat provisional de centres participants en el Programa de coordinació horària per al curs 2024-2025, la comissió de valoració del Programa de coordinació horària proposa a la direcció general competent en matèria d'ensenyaments de règim especial la relació de centres que figuren en els annexos d'esta resolució per a la seua autorització.  
Per tot això, la Direcció General de Centres Docents, per raó de les competències que li conferix el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i facultada per la disposició addicional primera de l'Orde 5/2017, de 6 de febrer, anteriorment esmentada, vista la proposta de la comissió de valoració del Programa de coordinació horària, resol:  
  
Primer. Centres autoritzats per a desenvolupar el Programa de coordinació horària  
Autoritzar, per al curs escolar 2024-2025, el Programa de coordinació horària dirigit a l'alumnat que cursa simultàniament els ensenyaments professionals de Música i/o Dansa i Educació Secundària, per als centres que figuren en els annexos d'esta resolució.  
  
Segon. Desplaçament del professorat  
En compliment del que disposa l'article 9 de l'Ordre 5/2017, de 6 de febrer, els centres que proposen el desplaçament del professorat per a impartir docència, dins del Programa de coordinació horària, hauran de fer-ho constar en l'horari de cada docent implicat tant en el programa de gestió de centres oficial com en la PGA.  
  
Esta resolució produirà efecte l'endemà de la publicació en el Diari Oficial de la Generalitat Valenciana. De conformitat amb el qual establixen els articles 112, 115 i 119 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar, potestativament, un recurs de reposició o directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller d'Educació, Universitats i Ocupació en el termini d'un mes a comptar des de l'endemà de ser publicada.  
b) El recurs contenciós administratiu haurà de formalitzar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
València, 7 de maig de 2024.- El director general de Centres Docents: Jorge Cabo Martínez.